
                            Nordboernes Skibe

í Vikinge- og Sagatiden.

Af Dr. Valtýr. Guðmundsson.

——

Der findes i de nordiske Oldskrifter en Mængde Oplysninger om
Nordboernes Skibe og deres Indretning, hvoraf man kan se, at
Skibsbygningskunsten hos dem allerede meget tidlig var naaet til en
forholdsvis høj Udvikling. Dette er ogsaa blevet stadfæstet ved
adskillige Fund af Skibe, som det er lykkedes at fremdrage af Jorden,
saavel fra den forhistoriske Tid som fra selve Vikingetiden. Der er
saaledes, foruden flere smaa Baade (af udhulede Træstammer), fundet
ikke mindre end tre nogenlunde velbevarede Skibe fra Oldtiden, nemlig
Nydamsbaaden (fundet 1863 i Nydamsmose i Sundeved, nær Alssund; nu i
Musæet i Kiel), en meget stor Robaad med 28 Aarer, der antages at
hidrøre fra det 4. Aarhundrede, Tuneskibet (fundet 1867 i Nærheden af
Frederiksstad i Norge; nu i Kristiania), et klinkbygget Sejlskib, der
synes at have haft 24 Aarer og menes at stamme fra det 9. Aarhundrede,
og Gokstadskibet (fundet 1880 ved Sandefjord i Norge), et temmelig
stort Skib med 32 Aarer, Mast og Sejl, som antages at stamme fra
Slutningen af det 9. Aarhundrede (Fig, l); det findes nu i en særskilt
Bygning i Kristiania. Detsidstnävnte Skibs Længde mellem Stævnene ved
Rælingen er 72^1/[2] Fod, Bredden ved Rælingen 16^3/[4] F. og Højden
fra Kjølplankens Underside til Rælingen ved Midten 5^1/[2] F., men ved
Enderne omtrent 8^1/[2] F.; der er saaledes en Stigning af omtrent 3
F., som Enderne er højere end Midten, og denne stærke Bøjning af
Rælingen opefter finder først Sted hen imod Enderne, medens den øvrige
Del af Rælingen næsten er ligeløbende med Vandlinien. Fig. 1.
Vikingeskibet fra Gokstad ved Sandefjord, som man har tænkt, sig det i
sejlklar Stand, naar de manglende Stavnspidser, Sejl, Tove og Mast blev
tilf÷jede. Ved at sammenholde de Oplysninger, der kunne hentes fra
disse Skibe, samt de Afbildninger af Skibe, der findes paa det
navnkundige BayeuxtapetI »Folkelæsning« Nr. 94, Joh. Steenstrup:
Englands Erobring ved Hertug Vilhelm af Normandiet (1877), findes
Billeder af Bayeuxtapetet med Forklaringer (S. 74—75).fra det 11.
Aarhundrede (fuldständig afbildet paa Väggene i Frederiksborg Slot),
med de Meddelelser, som findes i Oldskrifterne, kan man danne sig en
nogenlunde tydelig Forestilling om Nordboernes Skibe i Vikinge- og
Sagatiden, deres Indretning og Bygningsmaade,

Alle Fartöjer inddeltes efter deres Störrelse i tre Hovedklasser: 1.
Baade, 2. Smaaskibe (ogsaa kaldte Baadskibe), og 3. Storskibe (eller
blot Skibe), Hver enkelt af disse tre Hovedklasser inddeltes igjen i
forskjellige Underafdelinger, dels efter Aaremängden eller Rorbänkenes
og Rum- menes Antal (se S. 10), dels efter deres Form (Langskibe o. s.
v.), Udsmykning (f Ex. Drage- skibe) og övrige Egenskaber. End videre
inddeltes Skibene efter deres Anvendelse (Fiskerbaade, Handelsskibe,
Krigsskibe) og deres Södygtighed (Havskibe og Kystfartöjer). For alle
disse forskjel- lige Klasser og Underafdelinger haves der i Old-
skrifterne särskilte Navne.

Af Baade havde man fölgende Arter: Ege- baaden {eikja), der oprindelig
kun var af en ud- hulet Egestamme*), men som senere betegnede en simpel
Baad uden Kjöl; Prammen [prámr), af lig- nende Skikkelse, fladbundet og
med ret afskaaren Agterende; Jollen (käna) og Färgebaaden (ferja), der
begge synes at have haft en almindelig Skibs- form, med Kjöl og spidse
Stavne. - Kun i Grön- land og Vinland omtales Skindbaaden {húdkeipr,
keipull).

*) Jvfr. Plinius (hist. nat. XVI, Z03): "singulis arboribus cavatis"

Af Smaaskibene var de almindeligste Fär- geskibet {ferjuskip) og Jagten
eller Skuden (skúta). Navnet "Skude" brugtes dog om Skibe af meget
forskjellig Störrelse, saa at de störste af dem endog kunde väre
Havskibe. Navnet synes derfor at have sigtet til Formen, uden at man
dog nu er i Stand til at paapege dennes särlige Ejen- dommelighed. I
Modsätning til de större Skuder (der kunde anvendes som Krigsskibe og
Handels- skibe) kaldtes de almindelige Skuder ofte for Smaa- skuder
{smáskúta).

Baadene og Smaaskibene brugtes väsentlig som Fiskerfartöjer og til
almindelig Befordring langs Kysten, skjönt forskjellige af de mindre
Krigs- skibe undertiden ogsaa findes henregnede til Smaa- skibenes
Klasse. Deres Störrelse regnedes efter Aaremängden, hvorefter de faldt
i forskjellige Klasser, som f. Ex. en Toaarer, Firaarer, Sex- aarer,
Otteaarer, Tiaarer, Tolvaarer o. s. v. Deres Bygning og Udrustning var
undertiden meget simpel. Saaledes omtales der i Norge i Aaret 1138
nogle Skuder med 24 Aarer (der ganske vist var byggede af Finlapperne,
men som brugtes af Nordmänd), som var helt uden Söm og hvis
Klädningsplanker kun var bundne sammen med Dyresener, ligesom man
istedenfor Knäer be- nyttede Vidjer. Et lignende Fartöj, sammennaglet
med Tränagler og bundet sammen med Dyresener, siges i Aaret 1189 at
väre kommet fra Grönland til Island med en Besätning af 13 Mand. Skjönt
en saa simpel Bygningsmaade vistnok närmest maa regnes for en
Undtagelse, synes dog en del- vis Benyttelse af Träsöm og Baand i de
mindreFartöjer ikke at have väret saa helt ualmindelig, hvilket blandt
andet kan sluttes af Gokstadsktbet, hvor enkelte af Klädningsplankerne
er fästede med Tränagler, og Spanterne kun bundne med Rodträvler saavel
til Kjölen som til Klädnings- plankerne.

De mindre Fartöjer var dels udelukkende Ro- baade, dels forsynede med
Mast og Sejl. De havde löse Tofter og löse Brädder i Bunden til at gaa
paa. Istedenfor Anker brugtes (i alt Fald paa Baadene) hyppigst som
Bundfäste en Sten (stjórt), ofte én til hver Side (ílar).

Storskibene deltes efter deres Brug i to Klasser: Handelsskibe og
Krigsskibe. Men da Handel og Viking i Vikingetiden var saa nöje
forbundne, lader en skarp Adskillelse mellem disse to Klasser sig ikke
gjennemföre, idet mange Skibe var begge Dele paa én Gang og de
allerfleste Handelsskibe i fornödent Fald kunde tjene som Krigsskibe.
Man maa derfor tii Handelsskibene henregne de Skibe, som overvejende
brugtes som saadanne. Desuden haves der forskjellige andre
Skjelnemärker mellem disse to Klasser. Saaledes var Handelsskibene en
hel Del höjere og svärere end Krigsskibene og havde derfor en langt
större Södygtighed. De var med andre Ord hvad man kaldte Havskibe, d.
v. s. Skibe, hvormed man kunde vove sig ud paa Atlanterhavet og fore-
tage längere Farter, medens Krigsskibene mest var beregnede til
Kystfart og kortere Togter.

Medens Handelsskibene nästen udelukkende var Sejlskibe, var
Krigsskibene overvejende Rofar- töjer. Saavel af Hensyn til dette som
paa Grundaf den forskjellige Brug, som de väsentlig var bestemte til,
var ogsaa deres Indretning i flere Henseender forskjellig.

Som Handelsskib brugtes i den äldste Tid särlig Kjolen {kjóll*)); men i
den störste Del af Sagatiden var dog Knorren (knörr**)) og Byrdingen de
almindeligste Handelsskibe, af hvilke det sidste särlig tjente til
Fragtfart langs Kysten. Ved Siden af disse brugtes ogsaa de störste
Skuder og Färgeskibe undertiden som Handelsskibe. I den senere Del af
Sagatiden brugtes särlig til längere Farter den langt bredere (og
vistnok ogsaa höjere) Busse (búsa***)), samt endelig Koggen (kuggr),
som dog efterhaanden udviklede sig til et stort Krigsskib, skjönt den
stadig tillige tjente som Handelsskib.

Handelsskibene var som Regel temmelig höje over Vandet og ret brede i
Forhold til Längden. De havde kun et Halvdäk i For- og Bagstavnen, samt
de större af dem et smalt Sidedäk eller en Gang langs Siderne til
Forbindelse af Halvdäkkene. Den övrige Del af Skibet var et aabent
Lastrum, der i alt Fald kun havde en Bundtilje paa de lavtliggende
Bjälker eller selve Spanterne. Ladningen maatte derfor under Sejladsen
däkkes forsvarlig med Huder, der blev surrede fast om denne. De var
forsynede med én Mast og et firkantet Raasejl, men synes kun at have
haft Aarer agter og for, uden for Lastrummet. De var derfor nästen
udelukkende Sejlskibe og maatte

*) Jvfr. Angelsaxisk ceól. **) Jvfr. Angelsaxisk cnearr, ***) Jvfr.
middealderlig Latin bussa.ligge og vente paa Bör, naar det var stille
Vejr eller Vinden ikke var gunstig, hvad der meget jävnlig fremhäves i
Sagaerne. For övrigt var Handelsskibene saavel med Hensyn til deres
Byg- ningsmaade som til deres Udrustning ikke väsentlig forskjellige
fra Krigsskibene, naar undtages den min- dre Udsmykning og hvad der
ellers stod i nöje Forbindelse med den forskjellige Brug.

Krigsskibene kan inddeles i tre Klasser: de äldste Vikingeskibe,
Langskibene og andre Krigsskibe.

Som Vikingeskibe brugtes i den äldste Tid isär Asken (askr*)) og
Elliden {ellidi**)), om hvis Former man ikke har nogen klar
Forestilling. De har dog sandsynligvis lignet de senere Han- delsskibe
en hel Del og overvejende väret Sejl- skibe, men dog ogsaa väret
forsynede med en betydelig Rokraft, langt större end Handelsskibene. De
synes ogsaa at have väret temmelig store og ret södygtige, da man med
dem foretog Togter til fremmede Lande, i alt Fald med Askene, elter
hvilke de nordiske Vikinger hos fremmede Folke- slag fik Navnet
»Askmänd«.

Langskibene {langskip ***)), synes fö¸rst at väre komne i Brug i det
10. Aarhundrede, Deres Hovedsärkjende var, at de var smalle, men meget
lange i Forhold til Bredden, med höje og spidse Stavne, men temmelig
lav Rä- ling midtskibs. Skjönt de var forsynede med Mast og Sejl, var
de dog overvejende Rofartöjer

*) Jvfr. middelald. Latin askus, middelald. Gräsk askos. ") Jvfr.
Lithauisk eldija. '**) Jvfr, Latin navis longa.og stod langt tilbage
for Handelsskibene i Södyg- tighed. De egnede sig derfor mindre godt
til längere, oversöiske Farter, og Farvandene ved Färöerne og Island
regnedes for farlige for dem. De sejlede dog frit over Nordsöen, og der
gjor- des ogsaa lange Rejser med dem langs Fast- landets Kyster, endog
helt ind i Middelhavet. Deres Bestemmelse var at väre Kampskibe, og med
det for Öje var hele deres Indretning og Ud- rustning foretaget.
Langskibenes Störrelse var meget forskjellig og opgaves efter
Rorbänkenes Tal, f. Ex. en Trettenbänker, Femten- bänker, Tyvebänker,
Tredivebänker o. s. v., d, v. s. med henholdsvis 13, 15, 20 og 30 Ror-
bänke til hver Side eller med henholdsvis 26, 30, 40 og 60 Aarer, idet
der fra hver RorbÃ¦nk udgik Ã©n Aare, For de störste Skibes Vedkom-
mende var det ogsaa almindeligt at angive Störrel- sen efter det Antal
Rum (se S. 17 flg.), hvori Skibet var inddelt, f. Ex. med 25, 30, 40,
50, 60 o. s. v. Rum, hvad der vil sige det samme som med hen- holdsvis
25, 30, 40, 50, 60 Rorbänke {eller 50, 60, 80, 100, 120 Aarer), idet
Rummenes Antal altid var det samme, som Rorbänkenes Antal til hver
Side. Det mindste Skib, hvis Störrelse regnedes efter Rorbänkenes
Antal, var en Trettenbänker, og det störste Langskib, som findes omtalt
i de historiske Sagaer, er Knud den stores väldige Drageskib, som siges
at have haft 60 Rum (eller 120 Aarer). I de fabelagtige Sagaer omtales
Skibe med 100 Rum, men dette maa sikkert betragtes som en Overdrivelse.

Foruden efter Störrelsen inddeltes Langskibeneefter deres forskjellige
Form, Udsmykning eller övrige Egenskaber i flere Klasser, af hvilke de
fölgende var de almindeligste: Skeden (skeid*)), et meget smalt og
hurtigsejlende Skib, Snäkken (snekkja), et Slags Snabebkib, Dragen
{dreki), forsynet med et Dragehoved og en Dragehate (Fig. 4 og 7) og
jävnlig betydelig svärere og höjere end andre Langskibe, saa at
Rälingen (som det f. Ex. fremhäves om Ormen Lange) kunde väre saa höj
som paa Havskibe, og ende- 1ig Barden (bardi), et Slags Vädderskib,
hvis Stavne forneden var forsynede med en Indretning til at bore andre
Skibe i Sänk med. Enkelte Busser kunde ogsaa väre Langskibe (langskips-
búsa), men i Almindelighed var de det ikke. Ogsaa enkelte af de större
Skuder findes undertiden henregnede til Langskibsklassen, men de
brugtes dt^ själden som Kampskibe. Derimod anvendtes de mindre Skibe
meget almindelig i Krigstjenesten som hurtigsejlende "Löbeskibe"
(hleypiskúta, létti- skúta) for Spejdere og Budbringere.

Af Krigsskibe uden for Langskibsklassen kan särlig fremhäves Karven
(karfi**)). skjönt den hyppigst findes omtalt som et Slags Lystfartöj.
Senere blev ogsaa Koggerne udrustede som Krigs- skibe. - Som fremmede
Krigsskibe omtales end videre i Oldskrifterne baade Galejen
{galeid***)) og Dromunden (drómunder+), men disse Navne findes aldrig
brugt om nordiske Skibe.

*) Jvfr. Gräsk sxedia. **) Jvfr. middelald. Latin carabus, Gräsk
kagabos. ***) Jvfr. middelald. Latin galtida. +) jvfr. middelald. Gräsk
ogomov.Som Modsätning til Langskibene og de övrige Krigsskibe, der
brugtes som Slagskibe, stod Byr- dingen (byrdingr*)), som i
Krigstjenesten ude- lukkende brugtes som Lastskib, navnlig til
Forsyning med Födemidler (vistabyrdingr).

Skildringer af Bygning af Krigsskibe findes flere Steder i Sagaerne (f.
Ex. Bygningen af Ormen Lange). Bygningen foregik i Reglen under et Skur
eller et Tag, der hvilede paa Stolper (hróf). Her sattes först Kjölen
paa en Stabel eller de saa- kaldte Bakkestokke, og dernäst tilföjedes
Stavnene og Spanter og Knäer samt en Räkke Tvärbaand eller Bjälker, der
gik tvärs over Skibet og tjente til at sammenholde dette (se Fig. 2 A
og Fig. 4 c). Af disse Baand havde enkelte säregne Navne, som f. Ex.
Hovedbaandet, Mastebaandet og Ösningsbaandet. Uden paa Spanterne blev
der dernäst klädt med Planker, som lagdes saaledes, at hver höjere
liggende Planke gik lidt ud over Kanten af den näst nedenfor liggende
(se Fig. 2 A og Fig. 6 A), Til Tätning imellem de en- kelte Lag brugte
man Fähaar, opträvlet Tovvärk eller lignende, undertiden (som i
Gokstadskibet) sammensnoet til en Snor, medens Plankerne ind- byrdes
blev forbundne ved gjennemgaaende Järn- nagler, der udvendig havde
flade, runde Hoveder, men indvendig blev forsynede med smaa firkantede
Järnplader, som klinkedes fast.

Rälingen var sammensat af tre Dele (se Fig. 2 A og C): den udvendige
Plankebeklädning, selve Rälingsplanken og en til dennes indvendige

*) Jvfr. Latin navis oneraria.Side forneden fæstet List (rim), der var
forsynet med en Række Huller, de saakaldte Klover (Fig. 2 B),
hvorigjennem Teltsnorene blev trukne, naar Skibet blev tjældet (se S.
15 flg.). Da Rælingen paa Krigsskibene som Regel var temmelig lav, blev
der jævnlig, naar der forestod et Slag, ovenpaa denne opsat Skanseborde
(vígi) eller Kampskjærme {víggyrölar) til Dækning mod de fra de
fjendtlige Skibe udslyngede Kastevaaben. Ellers var der jævnlig langs
Krigsskibenes Ræling, særlig naar man vilde stadse under Sejladsen,
hængt en Række forskjelligfarvede Skjolde (se Fig. 1 og 7), som navnlig
i nogen Afstand maa have taget sig prægtigt ud. Fig. 2. A Tværsnit af
Gokstadskibet gjennem Mastesporet; man ser saavel Ordningen af
Klædningsplanker som af Spanter (under Tværbaandene) samt disses
Fortsættelse ved Knæer {over Tværbaandene), endelig selve Tværbaandet
med Fals til Dækket og överst Rælingens Sammensætning. B den indvendige
Side af Rälingen, hvor »Kloverne« (Hullerne til Teltsnorene) komme til
Syne. C Tværsnit af Rælingen: man ser selve Rælingsplanken og den til
denne paa den indvendige Side forneden fæstede List tillige med en
»Klove«, samt Klædningsplankernes Sammensætning paa den udvendige Side.

Stavnene var i Reglen temmelig høje, spidse og opadbøjede og endte
øverst ligesom iet Slags Spir eller Stang, som kaldtes Branden (smlgn.
Fig. 1). De var desuden jävnlig prydede med et eller flere udskaarne
Hoveder, undertiden i Form af et Menneskehoved, men dog hyppigst et
Dyrehoved eller en Fugleskikkelse, f. Ex. et Tyre- hoved, et
Bisonoxehoved, et Dragehoved, en Grib, en Trane o. s. v., hvorefter da
Skibene som oftest fik Navn {som f. Ex. Olaf Tryggvessöns Skibe
»Tranen« og »Ormen«, d. v. s. Dragen).

Paa Drageskibene (som f. Ex. Ormen Lange og Ormen Korte) var kun
Forstavnen prydet med et Dragehoved, medens Bagstavnen var forsynet med
en Dragehale (i Form af en opadböjet Fiske- hale), saa at selve Skibet
kom til at forestille Dragens Krop og Sejlet dens Vinger {se Fig. 4 og
7). Hovederne var löse og kunde tages ned og sättes paa efter Behag.
Derfor siger Kong Svend Tveskjäg, da han för Svoldslaget ser Er- ling
Skjalgssöns »Sked« (som ikke var forsynet med noget Hoved) sejle forbi
og tror, at det er Ormen Lange: »Räd er Olaf Tryggvessön nu, han tör
ikke sejle med Hovederne paa sit Skib« (d. V. s. for ikke at röbe, at
det er Kongeskibet, og for lettere at kunne slippe forbi). De äldste
islandske Love begyndte med den Bestemmelse, at det var alle forbudt at
sejle ind til Landet med »gabende Hoveder eller opspilet Snabel», for
ikke at skrämme Landvätterne (Landets Skytsaander). Dersom man kom
sejlende paa Skibe, der var for- synede med saadanne Hoveder, skulde de
tages ned, saa snart man fik Landet i Sigte. - Den överste udvendige
Krumning af selve Stavnen kaldtes Nakken (svíri) i Modsätning til
Hulhedenindvendig, som kaldtes Halsen eller Luftröret (háls, bark).
Neden for Nakken var der imellem Skibets Bove en skarp, fremstaaende
Kant, som kaldtes Bardet [bard], der dannede en Fortsät- telse af
Kjölen (se Fig, 4) og forenedes med denne ved et krumt Mellemstykke,
Staalet [stál). Paa Vädderskibene (som f. Ex. paa Erik Jarls be- römte
»Järnbarde») var begge Bardene (baade paa For- og Bagstavnen) forsynede
med en Järn- kam og Järnpigge til at bore andre Skibe i Sänk med,
hvorefter disse Skibe fik deres Navn (se S. 11).

Baade Hovederne, Brandene og Nakkerne var ofte stärkt forgyldte,
ligesom hele Forstavnen ofte udvendig var indlagt med prägtig
udskaarne, dels malede, dels forgyldte Plader. End videre var der paa
Forstavnen jävnlig opsat en Vejrflöj, som ikke själden var forgyldt.
Medens de fleste Skibe kun var tjärede udvendig, var dog mange
Krigsskibe (og endogsaa enkelte Handelsskibe) malede med for- skjellige
Farver over det hele oven for Vandgangen.

Medens Handelsskibene havde et aabent Last- rum i Midten af Skibet,
havde Krigsskibene Däk over det hele, et höjere Halvdäk i Bag- stavnen,
kaldet Löftingen, og et andet i For- stavnen, kaldet Forstavnsdäk, samt
et betydelig lavere Mellemdäk i Midten, hvis Brädder med deres Ender
hvilede i en Fals paa Tvärbaandene (Fig. 4), Da disse Däk imidlertid
var saa lavt- liggende, at man ikke kunde opholde sig neden under dem,
blev Skibene til Värn mod Sol og Regn tjäldede, d. e. et Telttag blev
spändt over dem, der bares oppe dels af en Räkke Galger langs Skibets
Midte, dels af löse Teltstötter ellerTeltbukke {se Fig. 3 A og B) og en
oven paa disse hvilende vandret Teltaas. For at hindre det Regnvand,
der dryppede ned fra Teltene, fra at löbe ned paa Däkkene, lod man
Kanten af Teltet hänge ud over Rälingen, medens der i dets

Fig. 3. Teltstelter eller Teltbakke (fra Godstadskibet) med ud- skaarne
og malede Dyrehoveder, snarest Hestehoveder.

Underside, et Stykke oven for selve Kanten, var fästet Snore, hvis
Ender blev trukne igjennem Kloverne, de ovenfor omtalte Huller i den
til Rälingsplanken fästede List (se Fig. 2 B ogC), hvor de blev
fastgjorte ved Hjälp af nogle smaa, ejendommeligt formede Trästykker
{Fig. 5 B), der kjendes fra Gokstadskibet. Naar det var mörkt, blev der
tändt Lys under Teltene.

Alle Krigsskibe inddeltes i flere eller färre Rum, hvorved forstodes
Pladsen imellem et Par Tvärbaand (se Fig. 4). Rummenes Antal rettede
sig altsaa efter Skibenes Störrelse eller Längde. Mange af disse Rum
havde säregne Navne. Den forreste Del af Skibet, lige fra det Sted,
hvor Rä- lingen begyndte at häve sig over Höjden midt- skibs, kaldtes
Rejsning {rausn), som igjen deltes i selve Forstavnsrummet og Saxen
(söx), der synes at have faaet sit Navn af den Lighed, som den gradvis
indsnä¦vrede Räling her kom til at faa med en aaben Sax (se Fig. 4).
Näst agten- for Rejsningen kom Öserummet, eller forsaavidt der fandtes
to saadanne (hvad der altid synes at have väret Tilfäldet i de större
Skibe), det for- reste Öserum. Dernäst kom det forreste For- rum,
hvorefter Rummene kun synes at have haft Navn efter deres Nummerorden
indtil Maste- pladsen (sigluskeid), som deltes i Hovedbaands- rummet
(höfudbitarúm) foran Masten og Klove- rummet (klofarúm) bag Masten.
Derefter synes Rummene igjen at have haft Navn efter deres Nummerorden,
regnet fra Bagstavnen, af hvilke kun Navnet Tredjerum (pridjarúm)
forekommer i Oldskrifterne. Agten for disse Rum kom det bageste Forrum,
hvorefter fulgte det bageste Öserum, forsaavidt der i Skibet fandtes to
Öse- rum. Ellers strakte det bageste Forrum sig helt hen til Löftingen,
der betegnede hele den höjere,Längdesnit af et Drageskip. a
Hovedfjälen. b en Rorbänk. c Tvärbaand, ddd Galger, hvorpaa Telttaget
hvilede midtskibs. - Den skraverede Halvdel i den nederste Figur viser
Däkkene, der hviler i Falser paa Tvärbaandene.bageste Del af Skibet,
som svarede til Rejsningen forude, og som ligesom denne bestod af to
Dele: selve Bagstavnsrummet og Snävringsrummet (krapparúm), der svarede
til Saxen i Forstavnen (se Fig. 4). - Til denne Inddeling maa dog be-
märkes, at i Sagaernes Skildringer synes Navnet »Forrum» ofte at blive
brugt om hele Midtpartiet af Skibet, imellem de to Öserum, eller i alt
Fald at indbefatte de navnlöse Rum, der kun betegnedes ved deres
Nummerorden, men maaske ikke selve Mastepladsen. I denne udvidede
Betydning synes Navnet »Forrum» at bruges i Skildringen af Kampen paa
Ormen Lange i Svoldslaget, og det samme er Tilfäldet flere Steder.
Denne Betydning af Navnet synes at väre overfört paa Krigsskibene fra
de almindelige Baade, hvor Forrummet i Virke- ligheden udgjorde hele
Midtpartiet, idet disse kun deltes i tre Dele: Forstavnen (ogsaa kaldet
Halsen eller Luftröret), Forrummet og Bag- stavnen (ogsaa kaldet
Öserummet).

Langs Midten af Skibets Däk var der en aaben Plads, hvor man kunde
beväge sig frit frem og tilbage, medens der langs begge Skibs- sider
var en Räkke korte Rorbänke {sess). Ved den frie Gang i Skibets Midte
deltes hvert Rum i to Halvrum (hálfrými), saaledes at der i hvert
Halvrum eller til hver Side fandtes én Rorbänk (Kig, 4 b o. s. v.),
hvorfra der udgik én Aare. Rorbänkene synes at have väret luk- kede
Kistebänke {hálfrymiskista), hvori Folkene opbevarede deres Kläder og
Rejsekost. Paa Ror- bänkene synes Folkene ogsaa at have ligget om
Natten i et Slags Soveposer eller Skindsäkke(húdfat), som jävnlig
omtales, medens egentlige Senge kun nävnes i selve Löftingen. Kun ét
Sted antydes Hängeköjer.

Fig. 5. Fra Gokstadskibet A Et Stykke af Rälingen paa en Baad (fundet i
Gokstadskibet) med en «Aarevogn« (et Aare- brät) fästet oven paa denne,
d. v. s. en krumböjet Aaretol tillige med et Hamlebaand (Aarestrop) og
et Stykke af Aaren i Baandet (Hamlebaandet og Aaren er her tilföjede).
B Trä- stykke, hvormed Teltsnorene fästedes paa den indvendige Side af
Kloverne (Snorehullerne). C Skydeklap, hvormed Aarehullerne lukkedes
indvendig D et Aarehul.

Paa omtrent alle Krigsskibe bevägede Aa- rerne sig i Aarehuller
(hábora) i Skibets Sider, hvorigjennem Aaren blev stukket ud (Fig. 4).
For at Aarebladene kunde stikkes ud, uden at Hullerne blev altfor
store, var der i den bageste Halvdel af hvert Huls Omkreds skraat
opefter fra den vand- rette Gjennemsnitslinie udskaaret en lille Split
(se Fig. 5 D), og naar Aarerne var tagne ind, blev Hullerne lukkede med
Skydeklapper (se Fig. 5 C), som sad indenbords. I Almindelighed var
derkun én Räkke Aarehuller i hver Skibsside, men der gaves dog ogsaa
toradaarede Skibe, altsaa med en dobbelt Räkke Aarehuller, saa at
Skibet blev roet frem med en dobbelt Räkke Aarer paa hver Side, den ene
Räkke over den anden. Paa mindre Skibe derimod, hvor man istedenfor
Rorbänke havde Tofter (Dopta), bevägede Aarerne sig i en Aarestrop,
kaldet Hamlebaand, der var fästet til en Aaretol (hár), som bestod af
et opstaaende Krumträ, der udgjorde en Del af et oven paa Rälingen
anbragt Plankestykke eller Aarebrät (se Fig. 5 A), som tilsammen
kaldtes Aarevognen (háreid).

Roret (stýri) bestod af en Planke af Form som en bred Aare, med et
bredt Blad for neden {Fig. 6 B). Det havde omtrent i Midten et rundt
Hul, hvorigjennem der gik et Tov, ved hvis Hjälp det fästedes til
Skibssiden (Fig. 6 A), medens den överste runde Hals blev omfattet af
en Lökke eller et Hamlebaand (Fig, 6 B). Överst paa Rorhalsen (der for
oven var forsynet med en Knap, som undertiden synes at have väret
udskaaren i Form af et Menneskehoved) var der en firkantet Aabning,
hvori Rorpinden (hjálmunvölr) blev stukket ind (Fig. 6 A), og ved Hjälp
af den drejedes Roret. Roret hängte paa höjre Side af Bagstavnen (se
Fig. 4 og 7), hvorfor denne Side fik Navnet Styrbord, medens den
modsatte Side, til venstre for Styrmanden, kaldtes Bagbord. Til Stötte
for den Styrende eller Rörmanden fandtes der et Brät tvärs over Skibet
(se Fig. 4 a), som kaldtes Hovedfjälen (höfdafjöl).

Skibene havde kun én Mast, der var lös ogkunde rejses og lägges ned
efter Behag. Dens nederste Ende hvilede i et Mastespor eller en Aab-
ning i en svä¦r Blok, der havde sin Plads over de mellemste Spanter
midt i Skibet og kaldtes »Ma- stefisken« (se Fig. 4). Mastesporet
strakte sig

Fig. 6. Roret (fra Gokstadskibet). A Roret set bagfra; man ser,
hvorledes det fästes lil Skibssiden ved Hjälp af et Tov, der gaar
igjennem det og derfra igjeimem [-Skibs- siden.-] {+Skibssiden.+}
Foroven ses Rorpinden, hvormed Roret drejedes. B Roret sel fra Siden;
om Rorhalsen ses Hamlebaandet.

med samme Bredde et Stykke agterover, for at lette Mastens Rejsning og
Nedlägning. Naar Ma- sten blev nedlagt, hvilede den tillige med Raa og
Sejl paa en Räkke Galger, der med bestemte Mellem- rum stod langs
Skibets Midte, saa höjt, at manbekvemt kunde gaa frem og tilbage under
dem (Fig. 4 ddd.). Hyppigst synes dog Masten, navn- lig naar
Nedlägningen kun var midlertidig og Sejladsen skulde fortsättes, at
väre bleven nedlagt paa den Maade, at den häldedes over, saa at den i
en skraa Stilling kom til at hvile paa den agterste Galge, medens den
nederste Ende hvilede i selve Mastesporet. Galgerne synes tillige at
have tjent som Teltstötter, saa langt de rakte, medens man baade for og
agter havde löse Teltstötter (se S. 15 flg.). Naar Masten var rejst,
blev den stöttet ved forskjellige Tove, ét til Forstavnen og flere til
hver Side {Fig. 7). Disse Tove, som i Reglen var Skindtove (navnlig af
Hvalroshud), fästedes omkring Mastens Top (húnn), og tät under det
Sted, hvor de stödte sammen, var der et Hul (húnbora), hvor- igjennem
Hejsetovet for Raaen gik. Raaen holdtes til Masten ved en Ring, kaldet
Rakken, ved hvis Hjälp den kunde skydes op og ned. I hver af Raaens
Ender var der fästet et Brase- tov (aktaumar), for at give den en
saadan Stilling, som Vinden krävede. Naar man skulde krydse, udspiledes
Sejlet ved Hjälp af et Spryd, som kaldtes Krydsaas (beitiáss). Omkring
Mastens Top var der undertiden paa Krigsskibe en Mastekurv, som kaldtes
Topkastel (húnkastali), hvor der i Sö- slag stod et Par Krigere for at
holde Udkig og for derfra at udslynge Kastevaaben mod Fjenden (se Fig.
7).

Sejlet var et firkantet Raasejl (Fig. 7) hyp- pigst af Vadmel, men dog
undertiden af andre Stoffer. Det var paa Krigsskibene (og undertiden
ogsaa paa Handelsskibe) jävnlig stribet, med röde,blaa eller grönne
Striber, ja undertiden endogsaa broderet eller udsyet med smukke
Billeder (sett skript), ligesom der findes omtalt Sejl af forskjellig
farvede og meget kostbare Stoffer.

Fig. 7. Et Drageskib med en Räkke forskjelligfarvede Skjolde hängte
langs Rälingen, forsynet med Mast og Sejl og et Topkastel (Mastekurv).
Tegnet efter Afbildninger af Skibe paa ayeuxtapetet og andre gamle
Afbildninger.

Ösningen af det indträngende Vand sketei den äldre Tid ved Hjälp af
Bötter eller Baljer (byiiuaustr, stampaaustr), saaledes at en Mand stod
nede i Bunden paa Skibet og fyldte Bötten, hvor- efter han rakte den
til en anden, der stod paa Däkket og saa tömte den ud over Rälingen.
Se- nere foregik Ösningen ved Hjälp af en Pumpe (däluaustr), som dog
först synes at väre kom- men i Brug henved 1100 eller i det 12. Aarhun-
drede. I Baade foregik Ösningen vqd Hjälp af smaa Ösekar (austrker).

Krigsskibene og alle större Skibe var forsy- nede med et Järnanker, af
lignende Form som nu (se Fig. 7), og ligeledes med et Bradspil (vinda),
der synes at have väret stillet tät foran Masten, og som saavel tjente
til at rejse og lägge denne som til at lette Ankeret.

Krigsskibenes Mandskab bestod af en Skibs- hövding, en Skibsförer eller
Styrmand og et större eller mindre Antal Rorkarle (háseti, hömlu-
madr), hvilken Benävnelse synes at have om- fattet alle de om Bord
värende Krigere med Und- tagelse af Befalingsmändene. Hertil kom der en
Kok eller Madsvend, som det dog (i alt Fald paa Handelsskibe) först
blev Skik at have i det 11. Aarhundrede, medens tidligere Mandskabet
skiftevis sörgede for Madlavningen, der paa Grund af de ufuldkomne
Ildsteder själden eller aldrig kunde foregaa om Bord, saa at Kokken,
naar der skulde koges noget eller laves varm Mad, maatte sättes i Land
for dèr at koge Maden, som der- efter blev bragt om Bord. Naar man
sejlede til Havs, maatte man altsaa nöjes med kold og tör Kost alene,
som hver isär maatte tage med (far-nest). Drikken derimod var fälles
for alle. Den opbevaredes dels i et Kar med Laag over, der stod ved
Masten, dels i smaa Tönder {verplar), hvorfra man kom Drik i Karret,
efterhaanden som dette blev tömt.

Besätningens Störrelse var naturligvis höjst forskjellig, Paa de mindre
Krigsskibe var den sädvanlige Besätning kun 20-40 Mand, paa de större
60-80 og derover helt op til 320, der er det störste Antal, som findes
omtalt paa ét Skib. Paa Handelsskibene var Besätningen ofte kun 10-12
Mand, men dog ret jävnlig 20-30 og kunde endogsaa naa op til 40 Mand.

Krigsskibenes Hastighed kan ikke nöjagtig opgives efter de Meddelelser,
der haves herom i Oldskrifterne. Men disse synes dog närmest at vise,
at denne gjennemgaaende ikke var synderlig stor, hvad der ogsaa er let
forklarligt, naar man tänker paa, at de overvejende var Rofartöjer,
skjönt de ogsaa benyttede Sejl. Handelsskibenes Hastighed var derimod
en hel Del större, og om denne haves ret gode Oplysninger. De Skibe,
der gik imellem Norge og Island, siges saaledes at have löbet med en
Gjennemsnitshastighed af 3 1/2 Sömil i Vagten (4 Timer), hvilket ikke
er stort mindre, end hvad der nu om Stunder regnes i Gjennemsnit for
Sej- ladsen mellem Kjöbenhavn og Island, nemlig 3-4 Mil i Vagten. Om et
enkelt Skib fortälles, at det i Aaret 1024 sejlede fra Möre i Norge til
det nuvärende Handeissted Eyrarbakki paa Island i Löbet af 4 Dögn. Da
Afstanden mellem disse Steder kan regnes til 200 Sömil, har det altsaa
tilbagelagt 50 Mil i Dögnet eller godt og vel 8Mil i Vagten, hvilken
Gjennemsnitshastighed nu hörer til de store Själdenheder under
Sejladsen mellem Kjöbenhavn og Island.

Om Efteraaret blev Skibene trukne paa Land, hvor de blev staaende
Vinteren over i et Skibs- skur. For at faa Skibet til at glide lettere,
blev der lagt Rullestokke under Kjölen, og denne var derfor gjärne
forsynet med et skjärmende Un- derlag eller Beklädning (drag). Naar et
Skib enten skulde träkkes paa Land, eller skydes i Söen, havde enhver
Skibsförer (saavel for Handelsskibe som for Krigsskibe) Ret til at
forlange af de när- mest boende Bönder, at de og deres Folk skulde
hjälpe til ved Skibsträkningen, og disse var da pligtige til at möde og
ifaldt större Böder, dersom de undlod at efterkomme en herom til dem
rettet Opfordring.Til Billederne.

Af de her i Texten trykte Afbildninger er Fig. 1 gjengivet efter N.
Nicolayseos Bog »Langskibet fra Gokstid ved Sande- fjord«. Figg. 2-7 er
tegnede af Kunstmaler E. Rondahl, Nr 2-3 og 5-6 efter Afbildninger i
Nicolaysens Bog samt efter Modellen af Gokstadskibet i Nationalmusäet i
Kjöbenbavn, medens Nr. 4 og Nr. 7 er tegnede dels med Gokstadskibet,
dels med Afbildninger af Skibe paa det bekjendte Bayeuxtapet (fra det
11. Aarh.) som Forbillede. Saaledes er Dragehovedet og Dragehalen tagne
fra Bayeuxtapetet. Som det närmeste Forbillede for Topkastellet
(Mastekurven) har tjent en i »Aar- böger for nordisk Oldkyndighed og
Historie« 1872 (S. 242) gjengivet Afbildning efter et i Venedig
opbevaret Haandskrift (»De machinis«) fra 1449.

De, der maatte önske udförligere Oplysninger om Nord- boernes Skibe i
Vikinge- og Sagatiden, henvises til fölgende Värker og Afhandlinger:
»Grundriss der Germanischen Philologie« herausgegeben von Hermann Paul
(2. Udg.), XII. Abschnilt (1898), 1. »Skandinavische Verhältnisse« von
Valtýr Gudmundsson und Kristian Kålund (§§ 49-60 »SchilIe« af V. G.)i
bvor alle de oli^nordiske Navne paa de forskjellige Arter Skibe og
Skibsdele findes anförte. N. E. Tuxen: »De nordiske Langskibe« i
»Aarbager for nordisk Oldkyndighed og Historie« 1886 (S. 49-134). N.
Nicolaysen: »Langskibet fra Gokstad ved Sandefjord«, Kristiania
1882."Udvalget for Folkeoplysningens Fremme" haar bl. a. udgivet
fölgende Skrifter

C. Rosenberg: Träk af Livet poaa Island i Fri- stadstiden. Med Kort og
Bill. Tillägg: Den islandske Bolig i Fristadstiden, af Dr. Valtýr
Gudmundsson, 1894 (Folke- läsning Nr. 41)

Valtýr Gudmundsson: Den islandske Bolig i Fristadstiden, Med Bill.
1894. (Särtryk Nr. 168)

Snorre Sturlasson: Olaf Tryggvessons Saga. Ved Dr. Fr. W. Horn. Med
Tilläg: Nordboernes Skibe i Vikinge- Saga- tiden, af Dr. Valtýr
Gudmundsson. Med Bill. 1900. (Folkel. Nr. 243)

G. Cedershiöld: De gamle islandske Skind- böger. Oversat af A. Dahl.
1893. (Sär- tryk Nr. 173)

Chr. Dorph. Kongespejlet i Uddrag. 1892. (Folkel. Nr. 186)

Sv. Grundtvig: Kong Knud den hellige, efer Knytlingssaga. 1884 (Folkel.
Nr. 27)

Joh. C. H. R. Steenstrup: Englands Erobring ved Hertug Vilhelm af
Normandiet. Med Kort og Bill. 1877. (Folkel. Nr. 94)

Fr. Winkel Horn: Nordboernes Rejser till Amerika. 1890. (Särtryk Nr.
32)

